kardosdrur/scandi-wiki huggingface dataset:
Grethe Rostbøll

Grethe Fogh Rostbøll  (født 30. maj 1941, død 26. juli 2021) var en dansk politiker (Konservative Folkeparti og Folkebevægelsen mod EF) og minister.

Hun blev født i Aarhus som datter af gårdejer Gustav Fogh og Ellen Marie Brandt.

 Kulturminister i Regeringen Poul Schlüter IV fra 18. december 1990 til 25. januar 1993
 Folketingskandidat 1990 og 1994 og folketingsmedlem 1996-1998.
 Medlem af Ryslinge Sogneråd 1966-1970.
 Medlem af Frederiksberg kommunalbestyrelse fra valget i 1993 og deltog repræsentant for denne kommune i København som kulturhovedstad i 1996.
 Kandidat til EF-Parlamentet for Folkebevægelsen mod EF i 1979. Medlem af Folkebevægelsens forretningsudvalg 1979-1984.
 Medlem af Radikale Venstre i begyndelsen af 1980'erne. Afslog at stille op som radikal borgmesterkandidat i Ryslinge Kommune i 1981.
 Medfølgende hustru til Forstander Torben Rostbøll på 'Ryslinge Højskole'' fra 1962.
 Formand for bestyrelsen af Fultons venner. Hun holdt sin 70års fødselsdagsreception på skonnerten Fulton, der lå ved Amaliehaven.

Referencer

Eksterne henvisninger 
 
 Biografi hos Folketinget.dk

Kulturministre fra Danmark
Danske ministre fra Det Konservative Folkeparti
Tidligere folketingsmedlemmer fra Det Konservative Folkeparti
Politikere fra Folkebevægelsen mod EU
Medlemmer af Frederiksberg Kommunalbestyrelse
Personer fra Aarhus
Folketingsmedlemmer i 1990'erne
Kommandører af Dannebrog
Skolefolk fra Danmark
Personer i Kraks Blå Bog (afdøde)
Personer i Dansk Kvindebiografisk Leksikon
Høst (flertydig)

Høst kan være:

 Høst – en indsamlingsproces (og den periode, hvor den foregår)
 Høst (kunstnergruppe) – en gruppe kunstnere, som opgik i COBRA

Høst er desuden et efternavn, f.eks. på:
 Andreas Frederik Høst
 Harald Emil Høst
 Jens Kragh Høst
 Ole Høst
 Oluf Høst

Andre artikler, som begynder med høst
 Høst & Søn – et forlag fra 1835
Lisbet Lundquist

Lisbet Lundquist (født 25. marts 1943 i Hellerup) er en dansk skuespiller.

Hun var elev i et år på ABC Teatret i 1970. Siden hen var hun engageret på Gladsaxe Teater.

Lisbet Lundquist var gift med entertaineren Eddie Skoller 1983-90. De fik sammen datteren Marie. Lisbet Lundquist blev i 1993 gift med skuespilleren Søren Østergaard.

Filmografi 
 Smil Emil – 1969
 Den røde rubin – 1969
 Ang.: Lone – 1970
 Stille dage i Clichy – 1970
 Et døgn med Ilse – 1971
 Lenin, din gavtyv – 1972
 Familien med de 100 børn – 1972
 Præsten i Vejlby – 1972
 Mig og Mafiaen – 1973
 Solstik på badehotellet – 1973
 Skipper & Co. – 1974
 Violer er blå – 1975
 Pas på ryggen, professor – 1977
 Verden er fuld af børn – 1980
 Slingrevalsen – 1981
 Frække Frida og de frygtløse spioner – 1994
 Farligt venskab – 1995
 Olsenbandens første kup 1999-2000, Tv-serie
 Rejseholdet (2000-2004), Tv-serie
 Forbrydelser – 2004
 Mørke – 2005
 Næste skridt – 2006

Referencer

Eksterne henvisninger 

 

Skuespillere fra Danmark
Personer fra Hellerup
Clyde Tombaugh

Clyde William Tombaugh (født 4. februar 1906 i Streator, Illinois, død 17. januar 1997 i Las Cruces, New Mexico) var en US-amerikansk astronom, der i 1930 opdagede dværgplaneten Pluto, som indtil 2006 var solsystemets niende planet.

Tombaugh blev født som søn af en farmer-familie. Familien flyttede i år 1922 til landsbyen Burdett i Kansas. På egen hånd lærte drengen Clyde geometri og trigonometri. Som tyveårig byggede han sit første teleskop. Han observerede Mars og Jupiter og sendte tegningerne af sine observationer til Lowell-observatoriet i Flagstaff (Arizona). Observatoriet tilbød ham i 1929 en stilling som forskningsassistent (junior astronomer). Tombaugh accepterede og blev der i 14 år.

Den 18. februar 1930 gjorde han sit livs vigtigste opdagelse, da han opdagede et bevægende objekt som det længe søgte trans-neptunske objekt. Det ukendte objekt blev senere opkaldt efter den romerske gud Pluton. (Afgørende for navnet skulle også være Lowells initialer PL). I de følgende år opdagede Tombaugh hundrede nye asteroider og to nye kometer.
Den 18. februar 1980 blev asteroiden 1604 Tombaugh opkaldt efter ham. Efter år 2006 anerkendes Pluto ikke længere som en planet, hvilket var noget, som Tombaugh aldrig oplevede.

Tombaugh afsluttede i år 1925 sin gymnasieuddannelse på Burdett High School og blev i 1932 optaget på astronomistudiet ved University of Kansas. I 1936 opnåede han en bachelor- og tre år senere et magister-diplom. Fra 1943 var han docent for fysik ved Arizona State Teachers College, det nuværende Northern Arizona University, og underviste senere i navigationsopgaver. I 1945 arbejdede han som gæsteprofessor for astronomi ved University of California, Los Angeles.

I 1946 udviklede han White Sands Missile Range, en militær testinstallation, hvor der blandt andet afprøves missiler og baneforfølgelsesteleskoper for A4-raketterne. I 1955 vekslede han til New Mexico State University i Las Cruces, hvor han opbyggede Astronomy Department og underviste der indtil sin Emeritus i 1973.

Den 19. januar 2006 startede rumsonden New Horizons for at udforske dværgplaneten Pluto. Med ombord befinder der sig også aske fra Clyde Tombaugh.

Tombaugh var siden 1934 gift med Patricia (Patsy) Edson, og sammen fik de to børn.

Galleri

Litteratur 
 David H. Levy: Clyde Tombaugh - discoverer of planet Pluto. Sky Publ.Corp., Cambridge 2006, .

Referencer

Eksterne henvisninger 

Astronomer fra USA
Rita Angela

Rita Angela (født 16. juli 1933 i København, død 17. november 2020) var en dansk skuespillerinde.

Angela blev uddannet på Skuespillerskolen ved Aarhus Teater i 1953, hvorefter hun opholdt sig otte år på Odense Teater. Herefter blev hun ansat på diverse københavnske scener, bl.a. Det ny Scala, Ungdommens Teater, Aveny Teatret og Folketeatret.

Hun har været gift flere gange, bl.a. med skuespilleren Søren Elung Jensen, med hvem hun har to børn, Mille Elung-Jensen og Martin Elung-Jensen.

Udvalgt filmografi 
 Den rige enke – 1962
 Sonja - 16 år – 1969
 Tintomara – 1970
 Skal vi danse først? – 1979
 Den ubetænksomme elsker – 1982
 Isfugle – 1983
 Venner for altid – 1987
 Lad isbjørnene danse – 1990
 Manden bag døren – 2003
 Far til fire - gi'r aldrig op – 2005
 Kunsten at græde i kor (2007)
 Det som ingen ved (2008)
Alle for to (2013)
Klassefesten 2 - Begravelsen (2014)
 Sorgenfri (2015)

Referencer

Eksterne henvisninger 
 
 

Personer fra København
Skuespillere fra Danmark
Teglgård Sø

Teglgård Sø eller Teglgårdssøen er en sø i Hillerød by og tilhører Hillerød Kommune. Den har en tilnærmet trekantet form og er på den ene side omkranset af vej, på den anden side er der skov og ved den sidste side endnu en vej samt Frederiksborg Gymnasium og HF. 

Søen er kunstigt etableret ved inddæmning og udgravning, og der tilføres vand til den fra de øvrige kunstige søer i Store Dyrehave. Afløb fra søen føres i den rørlagte å Teglværksåen under Hillerød til slotssøen ved Frederiksborg Slot og derfra videre gennem Pøleå til Arresø og Roskilde Fjord.

Om sommeren dækker åkander store dele af søen. Der er udsat karper i søen, og den er desuden kendt for sin bestand af gedder og fredfisk. 

I regionplan 2005 fra HUR er der stillet krav om en sommersigt-dybde på mindst 1 meter i gennemsnit og en fosfor-koncentration på ikke over 65 mikrogram pr. liter som gennemsnit over hele året. I 2005 opfyldte søen ikke dette krav.

Ekstern henvisning 
 Frederiksborg Amt om Teglgård Sø  
 Luftfoto af søen 

Søer i Hillerød Kommune
Hillerød
Ningxia

Ningxia (simplificeret kinesisk:宁夏, traditionel kinesisk: 寧夏, pinyin: Níngxià, Wade-Giles: Ning-hsia), fulde navn Autonom Region Ningxia Hui (simplificeret kinesisk: 宁夏回族自治区, traditionel kinesisk: 寧夏回族自治區, pinyin: Níngxià Huízú Zìzhìqū), er en huikinesisk autonom region i Folkerepublikken Kina beliggende i den nordvestlige del af Loess-plateuet og den Gule Flod flyder gennem et stort, øde område af regionen.

Administrative enheder 
Ningxia er inddelt i 5 enheder på præfekturniveau, som alle er bypræfekturer.

Disse 5 bypræfekturer er inddelt  i 21 enheder på amtsniveau (8 distrikter, 2 byamter og 11 amter).

Disse er igen inddelt  i 229 enheder på kommuneniveau (94 bykommuner (towns), 93 kommuner (townships) og 42 subdistrikter).

Myndigheder
Den regionale leder i Kinas kommunistiske parti er Chen Run'er. Formanden i provinsens statsapparat er Xian Hui, pr. 2021.

Provinser i Kina
Programbibliotek

Et programbibliotek er en samling funktioner, makroer og konstanter, som kan bruges fra forskellige computerprogrammer.

Genbrug af funktioner i programbiblioteker giver naturligvis mindre programmeringsarbejde, men det kan også give en besparelse når det kommer til computerens ressourcer. Hvis der bruges en dynamisk linker af programmer, bliver programbiblioteket kun hentet ind i ram en gang og får lov til at blive der så længe, der er programmer, der har brug for det.

Alternativet til dynamisk link er at der indsættes en kopi af de relevante funktioner fra programbiblioteket i hvert eneste program, der har brug for det. Dette giver større programmer og kopierede funktioner. Det kan være nødvendigt at have visse systemprogrammer linket statisk, hvis de skal kunne afvikles inden styresystemet er fuldt indlæst og infrastrukturen til dynamisk link er på plads.

Mange programmeringssprog har deres egne programbiblioteker, som man som programmør kan gøre brug af. Mange fortolkede sprog benytter et standardbibliotek, som alle programmer skal have adgang til for at kunne afvikles. Der findes programbiblioteker til bestemte styresystemer som for eksempel libc til UNIX. De bruges også til mere eller mindre specialiserede formål som håndtering af bestemte filformater.

Se også 
 API
Erik Wedersøe

Svend Erik Wedersøe R. (født 18. juli 1938 i Helsingør, død 27. september 2011 i København) var en dansk skuespiller, forfatter, foredragsholder, filminstruktør og jordomsejler.

Han var søn af frisørmester Robert Wedersøe (død 1970) og hustru Ester f. Thomsen (død 1981) og blev selv uddannet damefrisør.

Han blev gift 5. februar 1968 i Jægersborg Kirke med Birgitte "Gitte" Wedersøe, født Koch (født 13. juli 1944 på Frederiksberg, død 14. april 2011), datter af handelsgartner Herluf Koch (død 1979) og hustru.

Erik Wedersøe var landssekretær for Folkekirkens Nødhjælp 1985-87 og havde i årene 1984-87 sæde i repræsentantskabet for Mellemfolkeligt Samvirke. Han var formand for Socialdemokratiets kulturudvalg 1988-90 og medlem af oplysningsudvalget i Verdensnaturfonden.

Wedersøe døde som Ridder af Dannebrog.

Bibliografi 
 Søforklaring (1979) – 
 18 tons drømme (1982)
 Syd om solen. Anden søforklaring. Skrevet på havet og på Tahiti – 1981-82 (1983) – 
 Nedenom og hjem : en helt tredje søforklaring (1986) – 
 Salamaleikum : om flygtninge i den tredje verden og om Danmark (1986) – 
 I drømmenes kølvand : historien om jordomsejleren Gitte Grys bygning og 41.000 sømils rejser på oceanerne (1991) – 
 Danmark dejligst (1991)
 Min Jago: En skuespillers arbejde med den berømte og berygtede rolle Jago i Shakespeares drama Othello (1992) – 
 Hvis luften kunne bære: Erindringsglimt (2005) –

Filmografi

Spillefilm

Serier

Noter

Eksterne henvisninger 
 
 

Personer i Kraks Blå Bog (afdøde)
Skuespillere fra Danmark
Selvbiografer fra Danmark
Rejsebogsforfattere fra Danmark i 1900-tallet
Socialdemokrater fra Danmark
Personer fra Helsingør
Riddere af Dannebrog
Dansksprogede forfattere fra Danmark
Modtagere af Ole Haslunds Kunstnerfonds legat
Russ Feingold

Russell Dana Feingold (født 2. marts 1953 i Janesville, Wisconsin, USA) er en amerikansk politiker. Medlem af Det Demokratiske Parti. Tidligere Senator fra Wisconsin 1993-2011. Feingold er mest kendt for sit samarbejde med senator John McCain om at reformere partitilskudsreglerne i amerikansk politik. Feingold har også gjort sig bemærket som modstander af krigen mod Irak og mod The Patriot Act.

Familie, uddannelse og baggrund 
Feingold er opvokset i en jødisk familie i det sydlige Wisconsin. Russ Feingolds far Leon var advokat og moderen arbejdede i et tinglysningsfirma.

Feingold har været gift to gange og han har to børn fra det første ægteskab.

Han er uddannet på det lokale University of Wisconsin-Madison i 1975, fik et stipendium til universitetet i Oxford og endelig en juridisk eksamen fra Harvard Law School i 1979.

Efter universitetet arbejde Feingold nogle år i en privat advokatpraksis i Wisconsin inden han i 1982 blev valgt til delstatssenatet i Wisconsin. Feingold sad 10 år i delstatsforsamlingen inden han blev valgt til senatet i stedet for den republikanske senator Bob Kasten i 1992.

Inden da havde Feingold været aktiv i en lang række usuccesfulde præsidentvalgskampagner, han støttede New Yorks liberale republikanske borgmester John Lindsay, der i 1972 skiftede til Det Demokratiske Parti. Han støttede senator Ted Kennedys udfordring af præsident Jimmy Carter i 1980 og i 1988 var han aktiv i kampagnen for senator Paul Simon fra Illinois.

Russ Feingold blev genvalgt til senatet i 1998 da han slog det republikanske kongresmedlem Mark Neumann med mindre en et procentpoint. I 2004 blev Feingold valgt til en tredje periode da han slog modkandiaten Tim Michels med 12 procentpoint (56%-44%). I 2010 tabte Feingold sin plads i senatet til republikaneren Ron Johnson med 5 procentpoint (47%-52%).

Trivia 
Russ Feingold gik på Harvard Law School sammen med præsidenten for den amerikanske højesteret John Roberts og den tidligere senator fra Michigan og energiminister Spencer Abraham.

Eksterne henvisninger 

 Feingolds officielle hjemmeside 
 Feingold kampagnehjemmeside
 Progressive Patriots Fund

Portrætter og baggrund 
 About.com Portræt af  Senator Russ Feingold fra Wisconsin 
 Politics1: P2008 – Fakta om Senator Russ Feingold 
 OnTheIssues.org Analyse af Russ Feingold

Medlemmer af Senatet i USA
Møjdal-visen

Møjdal-visen eller Møgdal-visen var en smædevise om Thomas Madsen-Mygdal, der var dansk statsminister fra 1926 til 1929. Mygdal var på grund af de sociale nedskæringer i sin statsministerperiode genstand for mange politiske angreb. Visen blev brugt af Socialdemokratiet op til folketingsvalget i 1929, hvor Socialdemokratiet og Stauning vandt.

Melodien til sangen er hentet fra børnesangen General Napoleon og hans titusind mand (Forfatter og komponist: ukendt).

Visen er kendt fra afsnittet Skiftedag i tv-serien Matador, hvor socialdemokraten Lauritz Jensen (Røde) lærer bankdirektøren Hans Christian Varnæs' børn, Ulrik og Regitze, sangen, som de senere fremfører hjemme, i selskab med forældrene, tanten Elisabeth Friis, Konsulinde Holm og de to Møhger. Den gamle, svagthørende, Fru Fernando Møhge mener bestemt, at hendes afdøde mand, Fernando, også altid sang denne vise, hvor hun nok opfatter sangen som General Napoleon og hans titusind mand.

Kilder/referencer
matadoronline.dk - manuskriptet til afsnittet Skiftedag

Viser
Happy slapping

Happy slapping - som undertiden omtales som "voldsleg" på dansk - er en betegnelse for tilfælde af tilsyneladende umotiveret vold eller chikane mod en mere eller mindre tilfældig person, hvor handlingen bliver filmet med f.eks. en mobiltelefon for at blive opbevaret som trofæ og sendt rundt eller vist til morskab for andre.
Ofte bliver happy slapping udført af grupper på mindst to personer.

Fænomenet dukkede oprindeligt op i England i slutningen af 2004 og har siden spredt sig til resten af Europa og USA. Det har eksisteret i flere år, men  vakte især stor opmærksomhed og fik stor presseomtale i Danmark i februar/marts 2006. Efterhånden omfatter fænomenet både vold, men også drab og voldtægt.

Den psykologiske forklaring på fænomenet er, at hjernen som en computer indlejrer erfarings-software - både gode og dårlige erfaringer. Hos happy slapper'e har hjernen af barsk erfaring (f.eks. en opvækst præget af vold - enten hjemme eller i lokalmiljøet) lært, at der er to slags mennesker: de stærke og de svage - krænkerne og de krænkede. Krænkerne har derfor ikke medlidenhed med de krænkede, men prøver at bortforklare deres lidelser. Omvendt har krænkerne brug for at krænke andre - for det er på den måde, de undgår enhver følelse af svaghed. Det betyder, at fænomenet er selvforstærkende - mere vil have mere.

Løsningen er forebyggelse: at forhindre udvikling af krænkere ved en indsats i opvækstmiljøerne.

Referencer 

Vold
Grusomhed
Chongqing

Chongqing (traditionel kinesisk: 重慶, simplificeret kinesisk: 重庆, pinyin: Chóngqìng, Wade-Giles: Ch'ung-ch'ing) er det største og mest befolkede af Folkerepublikken Kinas fire provins-lignende kommuner, og den eneste i den knap så tætbefolkede vestlige del af landet. Hele kommunen har en befolkning på over 32 millioner (2004), men de fleste bor uden for selve storbyen Chongqing. I det urbane område bor der vel 3,4 millioner (2004). Det gør byen til den 10. største i Kina. Hvis man medregner de ikke-registrerede migranter fra landdistrikterne, kan befolkningstallet for byområdet komme op på 11 million. Floden Jialing munder ud i Yangtze i centrum af byen.

Historie 
Chongqing blev bygget for ca. 3000 år siden. Dengang hed det Jiangzhou, men stedet havde flere navne som Gongzhou og Yuzhou. Byen fik navnet Chongqing for ca. 800 år siden. Chongqing symboliser Yangtze floden og Bayu kulturen.

I oktober 1937 blev Chongqing provisorisk hovedstad i Kina, da Kuomintang-styret flyttede administrationen fra Nanjing på grund af krigen med japanerne. Byen var kinesisk hovedstad til oktober 1945.

I dag er Chongqing en moderne storby, byen er det 4.største byområde efter Shanghai, Beijing og Tianjin. Med mange bjerge er Chongqing tæt på skov, flora og fauna. Ikke langt fra byen ligger verdens største bygningsværk De Tre Kløfters dæmning, som er en stor turistattraktion i handelsbyen Chongqing og hele oplandet.

Transport 
Chongqing betjenes af motorringveje og flere andre motorveje, som går til nogle af Kinas større byer Chengdu, Guiyang, Kunming og Wuhan.

Chongqing bliver desuden betjent af Chongqing Jiangbei International Airport, som ligger 35 km fra byens centrum. Lufthavnen har forbindelse til en række byer i Asien som Mumbai, Kathmandu, Delhi og Kolkata (tidligere Calcutta). Lufthavnen har også indenrigsruter til større byer i Kina som Shanghai og Beijing. Fra udenrigsgården er der forbindelse til Hong Kong. Lufthavnen har nu også ugentlige flyvninger til Taiwan.

Lufthavn 
Chongqing Jiangbei International Airport
Chongqing Wuqiao International Airport

Klima

Galleri

Noter
Almindelig kvik

 
Almindelig kvik (Elymus repens) eller senegræs er et 25-125 cm højt græs, der vokser på strandenge, vejkanter, kulturjord og i klitter. Almindelig kvik er et velkendt ukrudt. Jordstænglerne kan vokse 60 cm eller mere ud fra den oprindelige plante, og de kan findes ned i 20 cm dybde. Fra hvert led af jordstænglen kan der dannes en ny plante.

Beskrivelse 
Almindelig kvik er et flerårigt græs. Vækstformen er først tuedannende, men den bliver snart fladedækkende. De bladbærende stængler er lyst grågrønne og hule med tydelige knæ. Bladene er linjeformede og spidse med skarpt takket (skærende!) rand. Oversiden er ru og mere eller mindre behåret. Farven er grøn, grågrøn eller blågrøn på begge sider. De blomsterbærende stængler bærer toradede, siddende småaks, som bærer de gule støvdragere frit fremme. Frøene er nødder, der modner godt og spirer særdeles villigt.

Rodnettet består af leddelte, hvide jordstængler og trådagtige finrødder. Jordstænglerne kan vokse 60 cm eller mere ud fra den oprindelige plante, og de kan findes ned i 20 cm dybde. Fra hvert led af jordstænglen kan der dannes en ny plante.

Højde x bredde og årlig tilvækst: 1 x 0,20 m (100 x 20 cm/år), heri ikke medregnet spredning via rodskud.

Voksested 

Almindelig kvik findes naturlig i hele Europa og det meste af Asien. Arten er naturaliseret i alle andre verdensdele (undtagen Antarktis). I Danmark er den meget almindelig i hele landet på strandvolde, strandenge, vejkanter, kulturjord og i klitter.

Den hører hjemme på mineralrig bund i fuld sol, og derfor har den været naturligt forekommende på strandvolde og i tangbunker langs vore strande. Her findes den stadig sammen med bl.a. bukketorn, sankthansurt, sodaurt, strandkål, sandhjælme og strandbede.

Kilder 
 Signe Frederiksen et al., Dansk flora, 2. udgave, Gyldendal 2012. .

Eksterne henvisninger 
 Arne og Anna-Lena Anderberg: Den virtuella floran, Naturhistoriska riksmuseet 

Ukrudtsplanter
Græs-familien
Michael McKagan

Michael Andrew "Duff" "Rose" McKagan  er en amerikansk bassist, der bedst kendt som tidligere bassist i det amerikanske Hard Rock band Guns N' Roses. I dag spiller han i bandet Velvet Revolver sammen med tidligere Guns N' Roses medlemmer Slash og Matt Sorum. Duff har også et sideprojekt ved navn "Duff Makagens Loaded" og har derudover også udgivet albums som solokunstner.

Livet i Seattle 

Duff ”Rose” McKagan alias Michael McKagan blev født i Seattle, Washington d. 5. februar 1964. Han var den yngste af en søskendeflok på 8. Det var hans bror Bruce der introducerede ham for at spille bas.
Som teenager spillede han i 31 bands. Han spillede trommer, guitar og da han flyttede til Los Angeles begyndte han at spille bas. Han flyttede til Los Angeles da han var 19.

Starten på musikkarrieren 

Han blev gift første gang d. 28. maj 1988 med Mandy Brix, hun var værtinde på en japansk restaurant i Los Angeles. De blev skilt i 1990. Han blev gift igen i 1992 med Linda Johnson.

I 1994 sprang hans bugspytkirtel op og hans doktor sagde at han ikke kunne drikke mere alkohol i hele sit liv. En drink mere kunne dræbe ham.

I 1995 blev han skilt igen.

Efter opbruddet 

Da Slash, Gilby, og Matt begyndte arbejde på nyt materiale til Guns N' Roses i 1994 afviste Axl det hele, og Slash besluttede (i stedet for at smide materialet ud), at bruge det i et sideprojekt, som kom til at hedde "Slash's Snakepit". Duff co-skrev en af sangene fra projektet, ved navn ”Beggars and hanger´s on” som han sammen med "Snakepit" spillede live på ”The Palace” maj 1995.

Han dannede ”Neurotic Outsiders”. De spillede på forskellige klubber i Los Angeles, og de turnerede rundt i USA i 1996. De spillede også på klubber i 1998 og 1999. De lavede et album der hed, efter navnet, ”Neurotic Outsiders”, det kom ud i 1996. Derefter spillede han i nogle forskellige bands f.eks. Duff Mckagan´s Black Dog og 10 Minute Warning. 

Han var med på Izzy Stradlin´s (2. guitarist fra Guns N' Roses) album.

Han prøvede også at blive skuespiller i 1997. Han fik en rolle i Tv-serien ”Sliders” som gik i luften maj 1997.
Den 27. august 1997 fik han sit første barn, Grace med Susan Holmes, de blev gift den 28. august 1999. Den 16. juli 2000 fik de deres andet barn, en anden pige, Mae Marie. Han boede både i Los Angeles og Seattle fordi at hans mor havde parkinson – syge og han følte han måtte blive ved hende. Hans mor døde i april 1999, og siden da har han boet i Seattle.

Han spiller i dag i Velvet Revolver sammen med Slash (lead guitar) og Matt Sorum (trommer) der også spillede i Guns N' Roses og Dave Kusher (rytmeguitar) der også spiller id Duffs side projekt "Loaded". I 2003 blev Scott Wireland ansat som sanger i bandet, men blev fyret i 2009. Bandet er for tiden uden sanger.

Mens Velvet Revolver holder pause, har han genstartet sit Punk Rock projekt Loaded, som udgav albummet Sick i 2009. Siden er han også blevet medlem af Jane's Addiction, og arbejder på nyt materiale med dem.

Eksterne henvisninger 
 

Rockmusikere fra USA
Bassister fra USA
FRP

Forkortelsen FRP kan henvise til flere artikler:

 Fremskridtspartiet – et dansk, politisk parti.
 Fremskrittspartiet – et norsk, politisk parti.
 Folkerepublikken Kina – landet, der i daglig tale omtales som Kina.